ઈસરી પોલીસ સ્ટેશન વિસ્તારમાં સાબરડેરીના ભાવ વધારા અન્વયે એલસીબી તથા ઈસરી પોલીસ સ્ટેશનનો સ્ટાફ બંદોબસ્તમાં હતો તે દરમિયાન એલસીબીને બાતમી મળી હતી કે એક નંબર વગરનું ટેન્કર જ્વલનશીલ પદાર્થ ભરીને જવાનું છે. બાતમીને આધારે પોલીસે પેટ્રોલીંગ દરમિયાન ગેરકાયદેસર રીતે લઈ જવાતું ૧૨૦૦ લીટર જ્વલનશીલ પ્રવાહી ઝડપી પાડ્યું હતું. જ્યારે ગેરકાયદેસર રીતે લઈ જવાતા પ્રવાહી અને ટેન્કર કબ્જે લઈ પોલીસે ચાલકની ધરપકડ કરી કાયદેસરની કાર્યવાહી હાથ ધરી હતી.